b'\n_START_ARTICLE_\nChicago Bulls\n_START_PARAGRAPH_\nChicago Bulls je ko\xc5\xa1arkarski klub s sede\xc5\xbeem v Chicagu, Illinois. Igrajo v Centralni diviziji Vzhodne konference v ligi NBA. Klub je bil ustanovljen leta 1966. Svoje tekme igrajo na doma\xc4\x8dem igri\xc5\xa1\xc4\x8du United Center. Klub je najbolj znan po svojih uspehih v devetdesetih letih, ko so osvojili 6 prvenstev v 8 letih. Za te uspehe je zaslu\xc5\xbena ekipa, ki so jo vodili igralca Michael Jordan in Scottie Pippen ter trener Phil Jackson in se omenja kot ena najve\xc4\x8djih dinastij v zgodovini NBA. Bullsi so ena od dveh NBA mo\xc5\xa1tev, ki je dosegla najmanj 70 zmag v eni sezoni - v sezoni 1995/96 so Bullsi dosegli 72 zmag. V devetdesetih letih so Bullsi raz\xc5\xa1irili priljubljenost lige NBA po svetu. Kon\xc4\x8dnica leta 1998, zadnja, v kateri so slavili Bullsi, je bila najbolj gledana v zgodovini lige NBA.'